Atklāta konkursa 
“Vanšu tilta būvprojekta izstrāde, pārbūve un autoruzraudzība”
 ID Nr. CAIP 2024/68

Atbildes uz 03.07.2024. iesniegtajiem jautājumiem 


1.jautājums:
Iepirkumā paredzētie līguma izpildes termiņi šāda mēroga projektam ir ļoti izaicinoši. Lai gan Iepirkuma objekta telpiskais apjoms nav plašs, tomēr tā sastāvā iekļauti dažādi būvobjekti, no kuriem uz dažiem ir attiecināma nepieciešamība pēc ekspertīzes (piem., Vanšu tilts), bet uz citiem nav (piem., ielas un atsevišķu inženiertīklu pārbūve posmā no Vanšu tilta līdz Nacionālajam teātrim). Dažiem būvobjektiem paredzams relatīvi ilgs saskaņošanas process (piem., ielas un atsevišķu inženiertīklu pārbūve posmā no Vanšu tilta līdz Nacionālajam teātrim), bet citiem relatīvi īss (piem., Vanšu tilts). Lai nodrošinātu veiksmīgu visu būvobjektu tehnisko risinājumu izstrādi, saskaņošanu un ekspertīzi (atkarībā no attiecināmības), to būvniecības procesus varētu būt vēlams nodalīt.
Divos pēdējo gadu lielākajos Rīgas centra objektos – (1) Rail Baltica Rīgas Centrālā stacija un (2) Rail Baltica Saistītā centra infrastruktūra – ir izdevies iekļauties izaicinošos līguma izpildes termiņos tikai pateicoties iespējai projekta ietvaros izbūvējamo objektu, sadalīt atsevišķos būvniecības procesos jeb būvprojektos.
Mūsu ieskatā Iepirkumā paredzētā objekta būvprojekta/-u izstrāde bez līdzīgas pieejas, kā minētajos Rīgas centra objektos, Iepirkumā paredzētajos termiņos nav iespējama.
Lai nodrošinātu, ka objekta būvprojekta/-u izstrāde ir iespējama Iepirkumā paredzētajā termiņā, lūdzam apstiprināt, ka līguma izpildē nepieciešamības gadījumā izpildītājam nav aizliegts objekta būvniecību dalīt vairākos būvniecības procesos jeb būvprojektos.
Atbilde:
Komisija skaidro, ka Nolikuma 7.pielikuma “Līguma projekts” 7.2.2.apakšpunkts nosaka, ka Izpildītājam ir pienākums veikt Būvprojekta izstrādi saskaņā ar Projektēšanas uzdevumā noteiktajām prasībām, atbilstoši Piedāvājumam, Līguma nosacījumiem un noteikumiem un spēkā esošiem normatīvajiem aktiem, kas saistīti ar Līguma izpildi. Nolikuma 2.pielikums “TEHNISKĀ SPECIFIKACIJA/PROJEKTĒŠANAS UZDEVUMS atklātam konkursam “Vanšu tilta būvprojekta izstrāde, pārbūve un autoruzraudzība”” neparedz Būvprojekta dalījumu kārtās. Līguma izpildes laikā Izpildītājam ir tiesības vērsties pie Pasūtītāja ar paziņojumu par nepieciešamību veikt izmaiņas Līguma izpildē. Attiecīgais paziņojums tiks izskatīts un pieņemts lēmums atbilstoši norādītajai argumentācijai.


